### Beslutning

Godkendt.

### Sagsfremstilling

## Resume og sagens baggrund

Edvars Arkitekter søger på vegne af Kalundborg Kommune om godkendelse af opførelse af 24 plejeboliger, beliggende på [adresse], 4281 Gørlev, med tilhørende servicearealer på 330 m2, i tilknytning til Rørmosecentret. Der medsendes skema A for de 24 plejeboliger samt for servicearealer som søges godkendt.

Anskaffelsessummen til boligerne forventes at udgøre 44.05 mio. kr. hvorved kommunen skal betale en kommunal grundkapital på 4.41 mio. kr.

Anskaffelsessummen til servicearealet forventes at udgøre 8.90 mio. kr. inkl. moms. I beløbet er fast inventar og hårde hvidevarer indeholdt.

## Indstillinger

Direktøren indstiller, at

1. projektet og skema A for boligerne godkendes med en anskaffelsessum på 44.05 mio. kr. og for servicearealet på 8.90 mio. kr. inkl. moms.
2. der optages en byggekredit hos KommuneKredit, som konverteres til endeligt lån efter endeligt byggeregnskab.
3. den foreløbige husleje for boligerne godkendes til 1.220 kr. pr. m2 excl. forbrugsafgifter.
4. der gives en tillægsbevilling til grundkapital på 4.41 mio. kr. som finansieres af kassebeholdningen.
5. der gives en anlægsbevilling på 6.16 mio. kr. excl. moms til etablering af serviceareal, som finansieres af afsatte rådighedsbeløb i 2023.

## Behandling

Ældre- og Sundhedsudvalget, Økonomiudvalget, Kommunalbestyrelsen

## Sagsfremstilling

Byggeriet opføres i stil med de eksisterende bo-grupper med 8 boliger og tilhørende fællesareal med køkken i hver gruppe. Mellem bo-grupperne bliver der etableret haver i stil med de eksisterende haver. Amanda Mogensen på de 330 m2 rummer de centrale servicefunktioner for medarbejderne. Byggeriet opføres med fokus på social bæredygtighed, herunder støtte til fællesskaber, godt indeklima, tilgængelighed og en sund totaløkonomi.

Der henvises til vedlagte projektbeskrivelse fra Edvars Arkitekter.

De 24 plejeboliger er på hver 69 m2 og er 2-værelses, dvs. et samlet areal på 1.666 m2.

*Skema A*Ansøgning om støtte til nybyggeri af almene boliger sker ved fremsendelse af skema A for såvel de 24 boliger som for servicearealet. Edvars Arkitekter har indberettet begge skema A ansøgninger i det lovpligtige BOSSINF. Når skema A er godkendt af Kommunalbestyrelsen, må der højst gå 15 måneder til godkendelse af skema B, hvor den endelige anskaffelsessum for påbegyndelse skal behandles politisk.

Kommunalbestyrelsens tilsagn gives på statens vegne i medfør af almenboliglovens § 115.

*Anskaffelsessum for de 24 plejeboliger*Maksimumbeløbet i 2023 for plejeboliger i Kalundborg Kommune udgør 26.710 kr. pr. m2 (inkl. energitillæg på 1.140 kr. pr. m2), dvs. 26.710 x 1.666 m2=44.998.860 mio. kr. Dette beløb må ikke overskrides.

Den samlede anskaffelsessum ifølge Skema A er oplyst således:

![](data:image/png;base64...)

Som finansieres således:

![](data:image/png;base64...)

*Anskaffelsessum for serviceareal*Anskaffelsessummen på 8.90 mio. kr. inkl. moms er budgetteret med en pris på 26.965 kr. pr. m2 inkl. energitillæg på 1.140 kr. pr. m2.

*Huslejen*Boligudgiften i skema A er skønnet til 1.220 kr. pr. m2 pr. år, hvilket svarer til en månedlig husleje på 7.015 kr. excl. forbrugsudgifter.

*Tilskud til serviceareal*Kommunen vil modtage tilskud til servicearealer, som pt. udgør 40.000 kr. pr. bolig, dvs. i alt 960.000 kr. Udbetalingen vil ske som et engangsbeløb efter opførelsen og på baggrund af de oplysninger, som vil blive indberettet ved skema C (byggeregnskabet).

*Lokalplan og byggetilladelse*Plan og Byg forudsætter at byggeretten overholdes, og der afventes et mere detaljeret projekt i forbindelse med byggetilladelse. I den forbindelse henledes opmærksomheden på, at der skal tilknyttes certificeret brandrådgiver og evt. statiker.

*Tidsplan*Edvars Arkitekter har den 23. august 2023 fremsendt tidsplan således:

![](data:image/png;base64...)

Med følgende forudsætninger:

* Hovedprojekt med efterfølgende EU-udbud på totalentreprise
* Traditionelt byggeri (15-20 mdr.)
* Licitationsresultat under budgetramme

## Økonomiske konsekvenser

Den kommunale grundkapital på 4.41 mio. kr. finansieres af kassebeholdningen.

Anlægsbevillingen til servicearealet er på 6.16 mio. kr. excl. moms, men inkl. tilskud. Det finansieres af det afsatte rådighedsbeløb i 2023.

Restrådighedsbeløbet udgør herefter 4.34 mio. kr.

[adresse] bemærkninger er indarbejdet i sagen.

### Sagens forløb

02-10-2023 Ældre- og Sundhedsudvalget
Anbefales.
10-10-2023 Økonomiudvalget
Anbefales.